Íslenzkar þjóðsögur og æfintýri/Viðburðasögur/Helgi í Njarðvík
Ljótunn hét ekkja er bjó í Njarðvík (hennar er getið í Árbókum Espólíns) auðug vel. Hjá henni var fyrirvinna maður sá er Helgi hét. Hann var einn með sexæring og reri honum oft í tvísýnu veðri og sat þangað til hann var hlaðinn; reri honum svo heim í vörina og skildi þar við hann. En altíð er hann kom heim varð hún að hafa tilbúið handa honum á rúmi hans sauðarfall, tuttugu hrognakökur og smjörfjórðung. Lauk hann þessu; enda lá hann úti dægrum saman matarlaus.